stanford-oval/wikipedia huggingface dataset:
Oratuomi
Aiheesta muualla

Laji.fi: Oratuomi (Prunus spinosa)
iNaturalist: Oratuomi (Prunus spinosa)
Global Biodiversity Information Facility (GBIF): Prunus spinosa (englanniksi)
ITIS: Prunus spinosa (englanniksi)
United States Department of Agriculture (USDA): Prunus spinosa (englanniksi)
Flora of China: Prunus spinosa (englanniksi)
Centre for Agriculture and Biosciences International (CABI): Prunus spinosa (blackthorn) (englanniksi)
Dr. Duke's Phytochemical and Ethnobotanical Databases: Prunus spinosa (Arkistoitu – Internet Archive) (englanniksi)
Osteoartroosi

Osteoartroosi eli nivelrustokato on nivelruston sairaus, jossa on useita eri vaiheita. Tautia on vaikea diagnosoida, sillä alkuvaiheet ovat oireettomat. Tämä on kuitenkin suuri kansantaloudellinen riski, sillä yli 60-vuotiaista yli 60 % sairastaa nivelrustokatoa. Aikaisemmin taudin kulun sai määritettyä vain artroskopialla, mutta nykyään magneettikuvaus on osoittautunut parhaaksi ei-invasiiviseksi menetelmäksi. Lääkettä tautiin ei ole, implantteja voidaan laittaa paikkaamaan kuluneita ruston kohtia. Rusto voi myös muodostaa uutta rustoa, ns. syyrustoa, jonka biomekaaniset ominaisuudet ovat huomattavasti huonommat kuin normaalin nivelruston.
Nürtingen

| Nürtingen |
| --- | --- |

 vaakuna
 Nürtingen
 Koordinaatit: 48°38′N, 9°20′E 
Valtio:  Saksa
Osavaltio:  Baden-Württemberg
Hallintopiiri:  Stuttgart
Piirikunta:  Esslingen
Pinta-ala:  
 – Kokonaispinta-ala:  46,9 km²
Korkeus:  291 m
Väkiluku (30.6.2022):  41 099
 – Väestötiheys:  876 as./km²
Postinumero:  72622
Suuntanumero(t):  07022
 
 www.nuertingen.de 
Infobox OKVirheellinen NIMI-arvo: 
Nürtingen on kaupunki Esslingenin piirikunnassa Baden-Württembergin osavaltiossa Lounais-Saksassa. Kesäkuun 2022 lopussa kaupungissa oli 41 099 asukasta.
Maantiede

Nürtingen sijaitsee ylänkömaalla Baden-Württembergin keskiosassa noin 20 kilometriä Stuttgartista kaakkoon. Nürtingen ja koko Esslingenin piirikunta kuuluu Stuttgartin metropolialueeseen. Kaupungin halki virtaa Neckar.
Historia

Nykyisen Nürtingenin alueella asui muinoin kelttejä. Ensimmäinen asiakirjamaininta Nürtingenistä on vuodelta 1046 muodossa Niuritingin. Württembergin kreivit antoivat paikkakunnalle kaupunkioikeudet vuoden 1335 paikkeilla. Nürtingen kärsi suuria vaurioita kolmikymmenvuotisessa sodassa, ja varsinaisten sotatuhojen jälkeen seurasi ruttoepidemia, johon kuoli noin puolet kaupungin väestöstä. Vuoden 1750 suuri kaupunginpalo tuhosi 133 taloa; sen jälkeen syntynyt arkkitehtoninen kerrostuma hallitsee edelleen vanhan kantakaupungin ilmettä. Ensimmäisen reaalikoulunsa Nürtingen sai 1783. Teollistuminen alkoi 1810-luvulla, mutta varsinainen teollinen ekspansio koitti vasta 1880-luvulla, jolloin kaupunkiin syntyi muun muassa koneenrakennus- ja sementtiteollisuutta.
Nürtingen selvisi toisesta maailmansodasta suuremmitta vaurioitta, joten sitä pidettiin sopivana vastaanottokaupunkina idästä saapuneille pakolaisille. Kaupungin väkiluku oli vuonna 1936 noin 10 000 ja vuonna 1948 jo noin 17 000. Vuonna 1966 aloitettiin uuden Rossdorfin kaupunginosan rakentaminen.
Nürtingen yhdistyi vuonna 1919 Oberensingenin kanssa. Vuosina 1973–1974 kaupunkiin liitettiin Hardt, Neckarhausen, Raidwangen, Reudern ja Zizishausen.  Nürtingen kuului 1800-luvun alusta vuoteen 1918 Württembergin kuningaskuntaan, sen jälkeen Württembergin kansanvaltioon ja vuodesta 1952 alkaen uuteen Baden-Württembergin osavaltioon.
Talous ja liikenne

Nürtingenin tekstiiliteollisuus oli 1800-luvulla huomattavan vahvaa. Sen merkitys väheni hiljalleen, kun tuotantoa siirrettiin halvempiin maihin. 2000-luvulla koneenrakennus on noussut merkittäväksi teollisuudenalaksi. Kaupungissa toimivat muun muassa Gebr. Heller Maschinenfabrik GmbH ja voimatyökaluja valmistava Metabowerke GmbH.
Nürtingenin rautatieasema sijaitsee rataosuudella Plochingen–Tübingen. Moottoritie BAB 8 kulkee kaupungin pohjoispuolitse. Kaupungin alueella kulkevat Bundesstraße 297 (Lorch–Tübingen) ja Bundesstraße 313 (Plochingen–Reutlingen). Etäisyys Stuttgartin lentoasemalle on noin 15 kilometriä.
Lähteet ja viitteet

1 2  Bevölkerung der Gemeinden Baden-Württembergs am 30. Juni 2022 (PDF) (s. 6) Statistisches Landesamt Baden-Württemberg. Viitattu 24.5.2023. (saksaksi)
↑  Entfernung von Nürtingen, Baden-Württemberg, Deutschland nach Stuttgart Entfernungsrechnerkm.com. Viitattu 22.3.2020.
1 2 3  Nürtingen in der Geschichte Nuertingen.de. Stadt Nürtingen. Viitattu 22.3.2020.
Aiheesta muualla

Wikimedia Commonsissa on kuvia tai muita tiedostoja aiheesta .
Kaupungin verkkosivut (saksaksi)
Nürtingen, Baden-Württemberg, Saksa — Sunrise, Sunset and Daylength (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Nürtingen
Nürtingenin sijainti Esslingenin piirikunnassa. Pienemmässä kuvassa piirikunnan sijainti Baden-Württembergin osavaltiossa.
Hellerin tuotantolaitoksia
Käännös suomeksi
Olav Gjærevoll

| Olav Gjærevoll |
| --- | --- |
 Gjærevoll noin vuonna 1980.
Trondheimin pormestari
 1980–1981 1958–1963  
Norjan ympäristöministeri
 Brattelin I hallitus 8. toukokuuta 1972 – 18. lokakuuta 1972  
Edeltäjä:  virka perustettu
Seuraaja:  Trygve Haugeland
Norjan palkka- ja hintaministeri
 Brattelin I hallitus 17. maaliskuuta 1971 – 8. toukokuuta 1972  
Edeltäjä:  Dagfinn Vårvik
Seuraaja:  virka lakkautettu
Norjan sosiaaliministeri
 Gerhardsenin IV hallitus 25. syyskuuta 1963 – 12. lokakuuta 1965  
Edeltäjä:  Kjell Bondevik
Seuraaja:  Egil Aarvik
 Gerhardsenin III hallitus 4. helmikuuta 1963 – 28. elokuuta 1963  
Edeltäjä:  Aase Bjerkholt (vt.)
Seuraaja:  Kjell Bondevik
Suurkäräjäedustaja
 Etelä-Trøndelagin vaalipiiri 1965–1969  
Henkilötiedot
Syntynyt: 24. syyskuuta 1916 Tynset, Norja
Kuollut: 30. elokuuta 1994 (77 vuotta) Trondheim, Norja
Ammatti:  kasvitieteilijä, professori, poliitikko
Tiedot
Koulutus:  Uppsalan yliopisto
Olav Gjærevoll (24. syyskuuta 1916 Tynset – 30. elokuuta 1994 Trondheim) oli norjalainen kasvitieteilijä ja poliitikko. Hän istui suurkäräjillä 1965–1969 ja toimi Norjan – sekä maailman – ensimmäisenä ympäristöministerinä vuonna 1972. Lisäksi hän oli sosiaaliministeri 1963–1965 sekä hinta- ja palkkaministeri 1971–1972. Gjærevoll väitteli tohtoriksi Uppsalan yliopistossa vuonna 1956 ja työskenteli professorina Norjan teknis-luonnontieteellisen yliopiston edeltäjässä Trondheimin opettajakorkeakoulussa 1958–1986. Hän oli myös Trondheimin pormestari 1958–1963 sekä 1980–1981.
Aiheesta muualla

Olav Gjærevoll Norjan suurkäräjien verkkosivuilla (norjaksi)
Olav Bruvik

| Olav Bruvik> Norjan sosiaaliministeri |
| --- | --- |
 Gerhardsenin III hallitus 18. helmikuuta 1961 – 30. joulukuuta 1962  
Edeltäjä:  Gudmund Harlem
Seuraaja:  Aase Bjerkholt (vt.)
Henkilötiedot
Syntynyt: 22. marraskuuta 1913 Haus, Norja
Kuollut: 30. joulukuuta 1962 (49 vuotta)
Ammatti:  seppä, ammattiyhdistysjohtaja, poliitikko
Tiedot
Puolue:  Työväenpuolue
Olav Bruvik (22. marraskuuta 1913 Haus, Norja – 30. joulukuuta 1962) oli norjalainen seppä, ammattiyhdistysjohtaja ja työväenpuolueen poliitikko. Hän toimi Norjan sosiaaliministerinä 1961–1962. Vuosina 1949–1962 hän oli Norjan tekstiilityöläisten liiton puheenjohtaja.
Aiheesta muualla

Olav Bruvik Norjan suurkäräjien verkkosivuilla (norjaksi)
Nürnbergin mestarilaulajat

Nürnbergin mestarilaulajat (saks. Die Meistersinger von Nürnberg) on Richard Wagnerin kolminäytöksinen ooppera. Ooppera on myös pisin jatkuvasti esitetty ooppera.
Oopperan synty

Mestarilaulajat olivat 1400- ja 1500-luvun Saksassa eläneitä laulun harrastajia. Heillä oli tapana muodostaa kaupunkeihin erityisiä mestarilaulajien kiltoja, joissa määriteltiin "oikeaoppisen" laulun säännöt. Suurin osa mestarilaulajista oli käsityöläisammatin harjoittajia, mutta joukkoon saattoi kuulua myös pappeja, opettajia ja oikeusoppineita. Nürnbergiläistä Hans Sachsia (1494–1567) pidetään Saksassa kaikkien aikojen suurimpana mestarilaulajana.
Wagner suunnitteli mestarilaulaja-aiheista oopperaa jo 1840-luvulla. Varsinaiseen työhön hän ryhtyi kuitenkin vasta 1860-luvulla: libretto valmistui vuosina 1861–1862, ja musiikin hän sävelsi vuosina 1862–66.
Nürnbergin mestarilaulajat on koomisuudestaan huolimatta erittäin vahva kulttuuripoliittinen kannanotto. Oopperan sankari Walther haluaa uudistaa lauluperinteitä, mutta saa tyrmäävän vastaanoton ahdasmielisiltä ja typeriltä kriitikoilta. Lopulta kuitenkin Saksan kansa asettuu Waltherin tueksi ja kriitikot joutuvat häpeään. (Jos nimen ”Walther” tilalle vaihtaa nimen ”Wagner”, oivaltaa lukija tämän oopperan tarkoituksen säveltäjän toivomalla tavalla.)
Musiikki

Nürnbergin mestarilaulajat on Wagnerin ainoa koominen ooppera. Sen esittäminen kestää noin neljä ja puoli tuntia (väliaikojen kanssa enemmän).
Oopperan mahtipontista alkusoittoa esitetään usein konserteissa, oopperasta irrallaan.
Henkilöt

Hans Sachs, suutari (bassobaritoni)
Veit Pogner, kultaseppä (basso)
Kunz Vogelsang, turkkuri (tenori)
Konrad Nachtigall, levyseppä (basso)
Sixtus Beckmesser, kaupunginkirjuri (bassobaritoni)
Fritz Kothner, leipuri (basso)
Balthasar Zorn, tinanvalaja (tenori)
Ulrich Eißlinger, rohdoskauppias (tenori)
Augustin Moser, räätäli (tenori)
Hermann Ortel, saippuankeittäjä (basso)
Hans Schwarz, sukankutoja (basso)
Hans Foltz, kupariseppä (basso)
Walther von Stolzing, nuori ritari Frankenista (tenori)
David, Hans Sachsin oppipoika (tenori)
Eva, Pognerin tytär (sopraano)
Magdalene, Evan kasvattaja (mezzosopraano)
Yövahti (bassobaritoni)
Oppipoikia (altto, tenori)
1500-luvun puolivälin Nürnberg
Synopsis

Nuori ritari Walther von Stolzing rakastuu kultaseppä Pognerin tyttäreen Evaan. Evaa ei kuitenkaan saa vaimokseen, jollei ole erinomainen laulaja. Itse asiassa pitää olla niin erinomainen laulaja, että tulee hyväksytyksi mestarilaulajien kiltaan. Lisäksi on voitettava mestarilaulajien järjestämä vuotuinen laulukilpailu.
Walther ottaa haasteen vastaan ja hakee mestarilaulajien killan jäsenyyttä. Pääsykokeessa Walther laulaa hyvin, mutta laulun tyyli ei noudata mestarilaulajien perinteitä. Kun laulun arvostelijana on ahdasmielinen kaupunginkirjuri Beckmesser, Walther hylätään. Beckmesser ei edes ole puolueeton, sillä hänkin haluaa voittaa laulukilpailun saadakseen Evan vaimokseen.
Waltherin mahdollisuudet saada Eva näyttävät huonoilta, mutta onneksi hän on ehtinyt tehdä laulullaan vaikutuksen mestarilaulajien johtajaan Hans Sachsiin. Walter vierailee Sachsin luona, joka lupaa järjestää Waltherille mahdollisuuden osallistua kilpailuun. Lisäksi Sachs kannustaa Waltheria pitämään kiinni omasta perinteitä uudistavasta laulutyylistään. Walther innostuu ja säveltää saman tien todellisen ”modernin” mestariteoksen, jonka nuotit jäävät toistaiseksi Sachsin haltuun.
Beckmesser vierailee Sachsin luona, näkee Waltherin säveltämän laulun nuotit ja luulee niitä Sachsin säveltämiksi. Beckmesser ajattelee, että jos hän laulaa maineikkaan Sachsin säveltämän laulun, hän ei voi hävitä. Niinpä hän pyytää Sachsilta lupaa laulun esittämiseen kilpailussa ja Sachs suostuu.
Kansa kokoontuu seuraamaan laulukilpailua. Tunnelma on ensin riehakas, sitten vakavan juhlallinen. Beckmesser on ensimmäinen kilpailija. Hänellä on ollut suuria vaikeuksia saada tuntumaa esittämäänsä lauluun, joka poikkeaa tyyliltään kaikista Sachsin aiemmista lauluista. Hän kun ei edelleenkään tiedä, että oikea säveltäjä on modernisti Walther. Beckmesser laulaa siis täysin nuotin vierestä ja tulee julkisesti nöyryytetyksi.
Sitten on Waltherin vuoro. Hän esittää saman laulun kuin Beckmesser, ja hänen tulkintansa on niin kaunis, että hänet julistetaan kilpailun voittajaksi. Walther saa Evan. Ooppera päättyy kansallismielisissä tunnelmissa, kun kuoro kehottaa Saksan kansaa kunnioittamaan saksalaista taidetta ja saksalaisia taiteilijoita: ”Ehrt eure deutschen Meister, dann bannt ihr gute Geister.”
Aiheesta muualla

Kuvia tai muita tiedostoja aiheesta Nürnbergin mestarilaulajat Wikimedia Commonsissa
Nürnbergin mestarilaulajien alkusoitto (Arkistoitu – Internet Archive) kuunneltavissa.
Osteoblastooma

Osteoblastooma on luusta alkava harvinainen neoplasma. Sitä ja osteoidia osteoomaa pidetään joskus saman sairauden muunnoksina. Hyvänlaatuisista luukasvaimista osteoblastoomia on kolme prosenttia. Osteoblastooma on miehillä yleisempi kuin naisilla. Kasvain saattaa kehittyä minkä ikäiselle hyvänsä, joskin noin 80 % potilaista on alle 30-vuotiaita.
Arviolta 40 %:ssa tapauksista osteoblastooma kehittyy selkärankaan. Tavallisesti osteoblastoomaan liittyvä kipu on vähäisempää kuin osteoidin osteooman aiheuttama. Osteoidista osteoomasta poiketen osteoblastooman kasvu yleensä jatkuu, ellei sitä hoideta. Osteoblastoomista arviolta yksi viidestä uusiutuu.
Osteoblastoomasta tunnetaan aggressiivinen muunnos, joka saattaa käyttäytyä osteosarkooman tavoin. Sen yhteydessä on raportoitu metastasointia ja kuolemaa.
PSS

Porvoon Salibandyseura (lyh. PSS) on porvoolainen salibandyn erikoisseura. Se syntyi vuonna 2003 Gammelbackan Terän, SaFan ja Porvoon Butchersin yhdistyessä. Naisten edustusjoukkue pelaa Salibandyliigassa ja miesten edustusjoukkue II-divisioonassa. Seuralla on joukkueita poikien ikäluokissa B-G ja tyttöjen ikäluokissa A-F. Lisäksi myös pienemmille on tarjolla salibandykerhoja. Kaikkiaan joukkueita on 27 (kaudella 2019–2020), jonka lisäksi seuralla on kerhotoimintaa.
Aiheesta muualla

Seuran kotisivu
PSS Naisten salibandyliiga
Palawaninlehvi

| Palawaninlehvi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Irenat Irenidae
Suku::  Lehvit Chloropsis
Laji::  palawanensis
Kaksiosainen nimi
 Chloropsis palawanensis  (Sharpe, 1877) 
Katso myös
   Palawaninlehvi Wikispeciesissä   Palawaninlehvi Commonsissa 
Infobox OKNimi-testi OKIUCN-testi OK: 
Palawaninlehvi (Chloropsis palawanensis) on irenojen heimoon kuuluva varpuslintu.
Levinneisyys

Palawaninlehviä tavataan Filippiineillä. Lajia on kuvattu melko yleiseksi eikä sen uskota olevan vaarassa. Se on luokiteltu elinvoimaiseksi.
Palawaninparatiisimonarkki

| Palawaninparatiisimonarkki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Monarkit Monarchidae
Suku::  Paratiisimonarkit Terpsiphone
Laji::  cyanescens
Kaksiosainen nimi
 Terpsiphone cyanescens  (Sharpe, 1877) 
Katso myös
   Palawaninparatiisimonarkki Wikispeciesissä   Palawaninparatiisimonarkki Commonsissa 
Infobox OKNimi-testi OKIUCN-testi OK: 
Palawaninparatiisimonarkki (Terpsiphone cyanescens) on monarkkien heimoon kuuluva varpuslintu.
Levinneisyys

Palawaninparatiisimonarkkia tavataan Filippiineillä Palawanin saarilla. Vuonna 2012 laji luokiteltiin silmälläpidettäväksi, mutta vuonna 2013 se luokiteltiin elinvoimaiseksi, koska sen huomattiin kestävän elinympäristömuutoksia paremmin kuin aiemmin luultiin.
Ostgut Ton

| Ostgut Ton |
| --- | --- |
Perustettu:  2005
Lakkautettu:  2022
Tyylilajit:  tekno, house
Kotimaa:  Saksa
Sijainti:  Berliini
Kotisivu
Infobox OKNimi-testi OK: 
Ostgut Ton oli berliiniläisen Berghain-yökerhon omistama levy-yhtiö. Levy-yhtiön ensimmäisiä julkaisuja olivat André Galluzzin, Cassyn sekä Ben Klockin julkaisut.
Ostgut Tonilla julkaisi musiikkiaan muun muassa seuraavat artistit: Âme, André Galluzzi, Ben Klock, Cassy, Edit-Select, Len Faki, Luke Slater, Marcel Dettmann, Marcel Fengler, Murat Tepeli, My My, Nick Höppner, Paul Brtschitsch, Prosumer, Samuli Kemppi, Shed, Tama Sumo, Tobias Freund ja Tim Paris.
Ostgut Ton lopetti vuonna 2022.
Orhun Ene

| Orhun Ene |
| --- | --- |
 Ene vuonna 2018.
Henkilötiedot
Koko nimi:  Orhun Ene
Syntynyt: 1. helmikuuta 1967 (ikä 57) Erzurum, Turkki
Kansalaisuus:   Turkki
Koripalloilija
Pelipaikka:  Pelintekijä
Pituus:  188 cm
Maajoukkueet
:   Turkki
Aiheesta muualla
FIBA
| Mitalit> Maa:   Turkki.Miesten koripallo.EM-kilpailut  | Mitalit> Maa:   Turkki.Miesten koripallo.EM-kilpailut  | Mitalit> Maa:   Turkki.Miesten koripallo.EM-kilpailut  | Maa:   Turkki> Miesten koripallo. |
| --- | --- | --- | --- |
|  Hopeaa | Turkki 2001 |  |  |
Orhun Ene (s. 1. helmikuuta 1967 Erzurum) on turkkilainen koripallovalmentaja ja kilpauransa päättänyt koripalloilija. Ene osallistui pelaajana Turkin miesten maajoukkuessa neljiin EM-kilpailuihin saavuttaen hopeaa vuonna 2001. Hän voitti pelaajana myös kolme Turkin mestaruutta. Pelaajauransa jälkeen Ene on toiminut valmentajana. Hän valmensi Turkin miesten maajoukkuetta vuoden 2011 EM-kilpailuissa.
Elämä ja urheilu-ura

Pelaajana Ene voitti kolme Turkin mestaruutta: Eczacıbaşıssa vuosina 1988 ja 1989 sekä Ülkerissä vuonna 1995. Hän kuului Turkin miesten maajoukkueen kokoonpanoon vuosien 1993, 1995, 1997 ja 2001 EM-kilpailuissa. Turkin koti-EM-kilpailuissa 2001 maa saavutti hopeaa.
Pelaajauransa jälkeen Ene on toiminut valmentajana muun muassa Turkin pääsarjassa ja maan nuorisomaajoukkueissa. Hän toimi Turkin miesten maajoukkueen päävalmentajana vuoden 2011 EM-kilpailuissa.
Aiheesta muualla

Kuvia tai muita tiedostoja aiheesta Orhun Ene Wikimedia Commonsissa
Turkin joukkue – Koripallon EM-kilpailut 2001
4 Tunçeri ·
5 Türkoğlu ·
6 Türkcan ·
7 Ene ·
8 Pars ·
9 Erdenay ·
10 Kutluay ·
11 Peker ·
12 Beşok ·
13 Okur ·
14 Yıldırım ·
15 Onan ·
Valmentaja Örs
Olivia Powrie

| Mitalit | Mitalit | Mitalit |  |
| --- | --- | --- | --- |
|  Olivia Powrie lokakuussa 2020. |  Olivia Powrie lokakuussa 2020. |  Olivia Powrie lokakuussa 2020. |  |
Maa:   Uusi-Seelanti
Naisten purjehdus
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 | 470 |  |
|  Hopeaa | Rio 2016 | 470 |  |
| MM-kilpailut  | MM-kilpailut  | MM-kilpailut  |  |
|  Kultaa | Auckland 2007 | 420 |  |
|  Kultaa | La Rochelle 2013 | 470 |  |
|  Hopeaa | Haag 2010 | 470 |  |
|  Hopeaa | Santander 2014 | 470 |  |
|  Hopeaa | San Isidro 2016 | 470 |  |
|  Pronssia | Perth 2011 | 470 |  |
Olivia Elizabeth "Polly" Powrie (s. 9. joulukuuta 1987 Auckland) on uusiseelantilainen kilpapurjehtija. Hän on 470-luokan olympiavoittaja ja maailmanmestari.
Powrie on osallistunut kaksiin olympialaisiin. Lontoossa 2012 hän voitti Jo Alehin kanssa 470-luokassa kultaa. He olivat vielä ennen finaalilähtöä tasoissa brittiläisten Saskia Clarkin ja Hannah Millsin kanssa mutta voittivat finaalilähdön, kun taas britit epäonnistuivat pahasti ja hävisivät lopulta 16 pisteellä. Rio de Janeirossa 2016 Powrie ja Aleh saavuttivat olympiahopeaa kymmenen pistettä Clarkille ja Millsille hävinneenä.
Powrie voitti 420-luokassa maailmanmestaruuden vuoden 2007 MM-kilpailuissa. Jo tuolloin hänen parinaan kilpaili Jo Aleh. Powrie osallistui MM-kilpailuihin myös Laser Radial ja Yngling-luokissa. Sitten hän siirtyi pysyvämmin 470-luokkaan, jossa hän sijoittui MM-kilpailuissa kuudenneksi vuonna 2009 sekä saavutti hopeaa vuonna 2010 ja pronssia vuonna 2011. Muutama kuukausi ennen vuoden 2012 olympialaisia hän sijoittui MM-kilpailuissa neljänneksi. Vuonna 2013 hän voitti maailmanmestaruuden, minkä jälkeen hän saavutti hopeaa vuonna 2014, sijoittui neljänneksi vuonna 2015 ja saavutti hopeaa vuonna 2016.
Palawaninmedestäjä

| Palawaninmedestäjä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Medestäjät Nectariniidae
Suku::  Punamedestäjät Aethopyga
Laji::  shelleyi
Kaksiosainen nimi
 Aethopyga shelleyi  Sharpe, 1876 
Katso myös
   Palawaninmedestäjä Wikispeciesissä   Palawaninmedestäjä Commonsissa 
Infobox OKNimi-testi OKIUCN-testi OK: 
Palawaninmedestäjä (Aethopyga shelleyi) on medestäjien heimoon kuuluva varpuslintu.
Levinneisyys

Palawaninmedestäjää tavataan Filippiineillä. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.
Orhon

| Orhonin provinssi Орхон аймаг |
| --- | --- |
 Kaivos Erdenetissä
 Lippu:  Vaakuna
 Sijainti Mongoliassa
Valtio:  Mongolia
Perustettu:  1994
Hallinto:  
 – hallinnollinen keskus:  Erdenet
Pinta-ala:  840 km²
Väkiluku (2010):  87 118
 – väestötiheys:  103,7 as./km²
Lyhenteet:  
 – ISO 3166:  MN-035
 
Provinssin internetsivut
Orhon (mong. Орхон аймаг, Orhon aimag) on yksi Mongolian 21 provinssista. Se sijaitsee maan pohjoisosassa Ulan Batorin luoteispuolella ja rajautuu Bulganin ja Selengen provinsseihin. Siellä on vuoden 2010 väestönlaskennan mukaan 87 118 asukasta ja sen pinta-ala on 840 neliökilometriä. Provinssin pääkaupunki on Erdenet.
Provinssi on saanut nimensä Orhonjoelta. Pienikokoinen provinssi syntyi vuonna 1994, kun se muodostettiin liittämällä yhteen alue Bulganin provinssista ja Erdenetin provinssitasoinen kaupunki.
Aluejako

Provinssi jakautuu kahteen pienempään osaan, sumiin. Ne ovat:
| Sum | Mongoliksi | Väkiluku (2015) |
| --- | --- | --- |
| Bajan-Öndör | Баян-Өндөр | 94 976 |
| Žargalant | Жаргалант | 3 774 |
Aiheesta muualla

Kuvia tai muita tiedostoja aiheesta Orhon Wikimedia Commonsissa
Provinssin internetsivut
Mongolian provinssit
Provinssit: Arhangai | Bajan-Ölgii | Bajanhongor | Bulgan | Darhan-Uul | Dornod | Dornogovi | Dundgovi | Govi-Altai | Govisümber | Hentii | Hovd | Hövsgöl | Ömnögovi | Orhon | Övörhangai | Selenge | Sühbaatar | Töv | Uvs | Zavhan
Kunta: Ulan Bator
Nokia 6280

| Nokia 6280 |
| --- | --- |


Julkaistu:  kesäkuu 2005
Käyttöverkot:  GSM 900/1800/1900, WCDMA 2100
Mitat:  100 × 46 × 21
Paino:  115 g
Näytön kuvatarkkuus:  320 × 240
Värien lukumäärä:  252 144
Muisti:  miniSD-muistikorttipaikka sekä sisäiset 6 MT
Kamera:  2 megapikseliä 1 600 × 1 200 (2MP) pikseliä  Etukannen kamera: sisäänrakennettu VGA-kamera
Radio:  kyllä
Musiikkisoitin:  kyllä
Valmiusaika:  250/250 (GSM/WCDMA)
Puheaika:  4/3h (GSM/WCDMA)
Käyttöjärjestelmä:  Series 40
Tiedonsiirto:  GPRS multislot luokka 10 (53,6 kbit/s) EGPRS multislot luokka 10 (236,8 kbit/s) W-CDMA 2100 (384 kbit/s) HSDPA (43,2 kbit/s)
Liitännät:  Bluetooth, infrapuna, USB 2.0 Pop-Port
Muuta:  videoneuvottelupuhelumahdollisuus, Visual radio, musiikkisoitin stereoäänentoistolla  
Infobox OKNimi-testi OK: 
Nokia 6280 on Nokian valmistama matkapuhelin, joka esiteltiin kesäkuussa 2005. Nokia 6280 on identtinen Nokia 6288 kanssa, vain muotoilu ja mukana tulevan muistikortin koko eroaa.
Kuvausominaisuudet

Kaksisuuntaiset videopuhelut
Mahdollisuus ottaa kuvia koko näytön suuruudella vaakatasossa
Kuvausominaisuudet > Pääkamera

Sisäänrakennettu 2 megapikselin kamera, jolla voi kuvata vaakatasossa

Kuvaresoluutio:
1 600 × 1 200 (2 MP) pikseliä
1 024 × 768 (1 MP) pikseliä
640 × 480 (VGA) pikseliä
Kuvatiedostomuoto: .jpg

8x digitaalinen zoomi

Videokuvan resoluutio
640 × 480 (VGA) pikseliä
358 × 288 pikseliä
176 × 144 pikseliä
128 × 96 pikseliä
Videotiedostomuoto: ,3gp, .mp4
Kuvausominaisuudet > Etukannen kamera

Sisäänrakennettu VGA-kamera.
Aiheesta muualla

Kuvia tai muita tiedostoja aiheesta Nokia 6280 Wikimedia Commonsissa
Käyttöohjeet (Arkistoitu – Internet Archive)
Nokia 6280 – Tuki
Luettelo Tipan kappaleista

Tämä on luettelo suomalaisen rap-artistin Tipan kappaleista.
A

Aaveet
Aika (raj)ottaa
Anna siimaa
Apollo
D

Donkey Kong
E

Ei pelei
Ei mua haittaa
Ei tippa tapa
Ei todellakaan
En ylläty
Euroopan omistaja
F

Finaalis
H

Hakunamatata
Heihei
Heikol jääl
Hennessy
I

Ikuisuus
Isol kirkol
K

Kato ny mua
Kauas
Kiekko
Kräkkii
Kuulun kaupunkiin
Kuuro
Kynnetään taajamia
L

Lentokone
Loco
Lujaa
M

Manalast
Matias
Mayhem
Medusa
Mehu
Mitä sä haluut
Morjes
Muutos
Mä oon timantti
O

Olois Pt.2
Omilla jaloilla